62019TO0627_INF
Uznesenie predsedu Všeobecného súdu z 31. januára 2020 –Shindler a i./Komisia
(vec T‑627/19 R)
„Predbežné opatrenie – Priestor slobody, bezpečnosti a spravodlivosti – Vystúpenie Spojeného kráľovstva z Európskej únie – Občania Spojeného kráľovstva s bydliskom v inom členskom štáte Únie – Strata občianstva Únie – Žaloba na nečinnosť – Neprípustnosť návrhu na nariadenie predbežného opatrenia“
1.
Predbežné opatrenie – Odklad výkonu – Predbežné opatrenia – Podmienky nariadenia – Fumus boni iuris – Naliehavosť – Vážna a nenapraviteľná ujma – Kumulatívna povaha – Zváženie všetkých dotknutých záujmov – Poradie a spôsob preskúmania – Voľná úvaha sudcu rozhodujúceho o nariadení predbežných opatrení
(článok 256 ods. 1, články 278 a 279 ZFEÚ; Rokovací poriadok Všeobecného súdu, článok 156)
(pozri body 12, 14, 15)
2.
Predbežné opatrenie – Odklad výkonu – Podmienky prípustnosti – Záujem žalobcu získať požadovaný odklad – Návrh smerujúci proti zápornému správnemu rozhodnutiu – Odklad, ktorý nemôže zmeniť situáciu žalobcu – Neexistencia záujmu na konaní – Neprípustnosť
(článok 278 ZFEÚ; Rokovací poriadok Všeobecného súdu, článok 156 ods. 4)
(pozri bod 21)
3.
Hraničné kontroly, azyl a prisťahovalectvo – Prisťahovalecká politika – Postavenie britských štátnych príslušníkov po vystúpení Spojeného kráľovstva z Únie – Návrh na nariadenie predbežných opatrení – Právomoc Komisie – Návrh na nariadenie predbežného opatrenia s cieľom nariadiť Komisii, aby prijala akty, prostredníctvom ktorých sa žalobcom zachová občianstvo Únie aj po uvedenom dátume alebo sa rozhodne o alternatívnom postavení – Zamietnutie
(články 263, 266 a 279 ZFEÚ)
(pozri bod 24)
Predmet
Návrh na základe článku 279 ZFEÚ a článku 156 Rokovacieho poriadku Všeobecného súdu, ktorého cieľom je jednak pozastaviť výslovné odmietnutie Komisie z 13. septembra 2019 uznať, že z jej strany došlo k nečinnosti, a jednak nariadiť Komisii prijať určité dočasné opatrenia na zachovanie občianstva Únie žalobcom po dátume vystúpenia Spojeného kráľovstva Veľkej Británie a Severného Írska z Európskej únie, ako aj prijať dočasné rozhodnutie o alternatívnom postavení osôb vo vzťahu k uvedenému občianstvu, ktoré by obsahovalo rôzne opatrenia týkajúce sa vstupu, pobytu, sociálnych práv a výkonu povolania pre prípad, že nedôjde k dohode o vystúpení Spojeného kráľovstva z Únie
Výrok
1.
Návrh na nariadenie predbežného opatrenia sa zamieta.
2.
O trovách konania sa rozhodne neskôr.